****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Príhovor nášho otca arcibiskupa

 Milí bratia a sestry, prv než Ježiš poveril svojich učeníkov poslaním učiť a posväcovať všetky národy, uistil ich o svojej neustálej prítomnosti: Ja som s Vami po všetky dni *(Mt 28,20)* . Skúsenosť tých, ktorí v priebehu storočí uverili v Ježiša a prijali ho za svojho Vykupiteľa a Pána, to neustále potvrdzuje. Ježiš Kristus je vždy s nami. Je s nami nielen vo chvíľach oslavy jeho Otca v okamihoch radosti, úsilí konať dobro a pomáhať iným, On je s nami i vtedy, keď nastal protichodný vietor a zrazu sme zmietaní vlnami rozbúrených okolností, myšlienok, názorov, pocitov. Je s nami, keď sme zneistení, ustráchaní. Nenecháva nás ako siroty *(Jn 14,18)*. Je s nami vo svojom slove, vo sviatostiach, zvlášť v Eucharistii.

 V nasledujúcich dňoch chceme precítiť Ježišovu starostlivosť a dobrotu v stretnutiach so Svätým Otcom Františkom, nástupcom apoštola Petra. V jeho návšteve našej arcidiecézy a mesta Košice vodíme mimoriadny prejav Božej dobroty. Po slávení gréckokatolíckej liturgie s našimi bratmi a sestrami v Prešove chce svoj čas venovať dvom početným skupinám: na Luníku IX sa stretne s rómskou komunitou a na štadióne Lokomotíva s mládežou. Upriamenie pozornosti na tieto dve skupiny neodsúva nikoho, ba naopak, je veľkou výzvou nevynechávať ich zo svojho ľudského a pastoračného úsilia, aby cez nás konkrétne pocítili Ježišove slová: Som s vami!

 Iba niekoľko dní nás delí od príchodu Svätého Otca na Slovensko a do Košíc. Chcem Vás preto poprosiť o zopár prejavov našej ústretovosti:

* Každý z nás zintenzívnime osobnú modlitbu za Svätého Otca Františka a za úspešné naplnenie jeho misie medzi nami;
* Pokúsme sa po tieto dni o prejavy väčšej radosti, úctivosti a ústretovosti k druhým ľuďom;
* Aj v tieto bezprostredné chvíle pred návštevou Svätého Otca, chcem zopakovať svoje pozvanie: Príďte prosím do Košíc na stretnutie s pápežom Františkom;
* Vzhľadom na pandémiu dodržujme stanovené opatrenia a pokyny usporiadateľov;
* Všetkým, ktorí nebudú môcť byť osobne prítomní, odporúčam sledovať televízne prenosy z jednotlivých podujatí so Svätým Otcom.

 Vo vernosti Svätému Otcovi a v pokore pred Bohom prijmite do sŕdc slová, ktoré nám adresuje a požehnanie, ktoré bude vyprosovať pre nás, nech sa stane uistením, že Ježiš je stále s nami. Prajem Vám , aby nesledujúce dni boli posilnením viery a mocným impulzom naďalej v pokore kráčať so svojim Bohom *(Mich 6, 8).*

*Mons. Bernard Bober, košický arcibiskup - metropolita*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * Návšteva sv. otca: Je spustená registrácia na stránke [www.navstevapapeza.sk](http://www.navstevapapeza.sk). Podľa najčerstvejších správ bude mať možnosť na stretnutie mladých s pápežom na štadióne Lokomotívy prísť aj nezaočkovaný človek s negatívnym testom (72 h PCR, 48 h Ag) alebo potvrdením o prekonaní coronavírusu. Bližšie vysvetlenie a okolnosti treba sledovať na stránke košickej arcidiecézy. Každopádne musí byť aj takýto človek zaregistrovaný cez vyššie uvedenú webovú stránku.
* Do pozornosti kostolníkov a kurátorov: Z rozhodnutia KBS sa budúcu nedeľu 12. septembra o 15.30 hod. *(v čase príchodu Sv. Otca na Slovensko)* majú rozozvučať zvony vo všetkých kostoloch arcidiecézy v trvaní 5 minút. Zároveň sa odporúča aby bola počas návštevy sv. otca na všetkých kostoloch vyvesená vatikánska zástava. V utorok 14.9. a stredu 15.9 sa po každej sv. omši spieva pápežská hymna.
* Prvoprijímajúci: Prvoprijímajúcim deťom pripomíname, že účasť na nedeľných a sviatočných sv. omšiach je základnou podmienkou k príprave a prijatiu Eucharistie v novom školskom roku. Je správne a žiaduce, aby to však bol aj ešte jeden deň v týždni. Teda, aby ste k Ježišovi prichádzali aj keď nie je vonkajšia povinnosť, ale z lásky. Nezabúdajte si každú účasť nechať podpísať kňazom.
* Rómovia: V Žehni pokračujú katechézy k 1. sv. prijímaniu v stredu 8.9. od 16 h. v kostole. Objektívnu neúčasť je vždy potrebné dokázať ospravedlnením od lekára
* Birmovanci: Stretnutia birmovancov začínajú v piatok 10.9. hneď po sv. omši v Dulovej Vsi a Kokošovciach. Birmovanci z ostatných filiálok sa musia rozhodnúť a pravidelne byť súčasťou 1. či 2. skupiny. Aj pre Vás platí to, čo pre prvoprijímajúcich ohľadom sv. omší a ich zapisovania. Doniesť zošit a pero!
* Snúbenci: Pripomíname potencionálnym záujemcom o sobáš, že ten sa má hlásiť minimálne pol roka dopredu na fare. Ak sa beriete v inej farnosti nehanbite sa prísť osobne pre svoj krstný list, resp. ak ste v zahraničí môžete si ho vyžiadať mailom, či telefonicky. Nepodceňujte dôkladnú prípravu podľa inštrukcií cirkvi
* Adorácia: V stredu 8.9. od 17.15 h na Zlatej Bani, v štvrtok 9.9. od 17 h. v Dulovej Vsi a v piatok 10. 9. od 17 h. v Kokošovciach.
* Časopis Rebrík: Rodičia detí, ktorí si objednali časopis REBRÍK nech donesú do budúcej nedele 12.9. sumu 17, 50 € osobne p. farárovi. Alebo ju v zalepenej a menom označenej obálke nechajú v poštovej schránke pri fare. PBZ !
* V Budapešti sa koná celý týždeň 52. Medzinárodný eucharistický kongres.
* Úmysel apoštolátu modlitby: Aby sme všetci vedeli robiť odvážne rozhodnutia v prospech jednoduchého životného štýlu, šetrnému voči životnému prostrediu a a by sme sa tešili z mládeže, ktorá si radikálne osvojila tento štýl. Aby sa posolstvo evanjelia stávalo viditeľným v činoch a živote našej spoločnosti.

Pokojný začiatok šk. roka Vám prajú a žehnajú Vás +++ *kaplán Štefan a farár Ľubik*BOHOSLUŽBY Farnosti KOKOŠOVCE23. týždeň Obdobia Cez rok (6.9.2021 – 12.9.2021)

|  |  |  |  |  |  |
| --- | --- | --- | --- | --- | --- |
| 6.9. | PO | *Výročie posviacky katedrály sv. Alžbety v Košiciach, Sviatok* | KOKOŠOVCE | 7.30 | Poďakovanie za 50r. Helena |
| DULOVA VES | 18.00 | + Jozef + Ján + Anna + Július a ost. r. Bidovskej *č.148* |
| 7.9. | UT | *Sv. Marka, Melichara, Štefana, kňazov a mučeníkov* | KOKOŠOVCE | 18.00 | + Mária + Marián + Jozef + Katarína + Karol *č.56* |
| DULOVA VES | 18.00 | + Pavol Repko  |
| 8.9. | ST | *Narodenie Preblahoslavenej Panny Márie, Sviatok* | ZLATÁ BAŇA | 18.00 | ZBP rod. Fúzikova . . . |
| ŽEHŇA | 18.00 | Poďakovanie za 50 r. Marek *č.118* |
| LESÍČEK | 18.00 | *Sv. liturgia s myrovaním* |
| 9.9. | ŠT | *Štvrtok 23.týždňa cez rok* | DULOVA VES | 18.00 | + r. Vardžikovej + r. Pavurovej *č.60* |
| KOKOŠOVCE | 18.00 | + r. Amrichovej + r. Ivaneckej *č.36* |
| 10.9. | PIA | *Piatok 23.týždňa cez rok* | KOKOŠOVCE*Birmovanci 18.40h* | 18.00 | + Jozef Štofko *č.146* |
| DULOVA VES*Birmovanci 18.40h* | 18.00 | + Anna + Marta a ost. r. Minarčíkovej *č.85* |
| 11.9. | SO | *P. Márie v sobotu,* *Spomienka* | DULOVA VES | 8.00 | ZBP Veronika *Vlč. d.* |
| KOKOŠOVCE | 11.00 | Poďakovanie za 50 r. Mária |
| *S nedeľnou platnosťou* | KOKOŠOVCE | 18.00 | ZBP Mária s rodinou *č.110* |
| 12.9. | NE | *24. nedeľa* *cez rok* | DULOVA VES | 8.30  | ZBP Nikolas a jeho rodičia *č.52* |
| KOKOŠOVCE | 10.30 | Poďakovanie za 60 r. Marta *č.61* |
| ZLATÁ BAŇA |  9.00  | Za Boží ľud farnosti |
| ŽEHŇA | 10.00 | Za prvoprijímajúce deti |
| LESÍČEK | 8.00 | *Sv. liturgia* |

Aj v čase neistoty a turbulencií je dobre počúvaťautoritu  a pridať sa k Petrovi *(pápežovi)* ! o. biskup Marek Forgáč |
| *Zamyslenie: Slovo medzi nami 31. august 2021**„Boh nás neurčil pre hnev, ale aby sme získali spásu skrze nášho Pána Ježiša Krista.“ (1 Sol 5, 9)* Boh je na našej strane. Poslal Ježiša, aby sa stal jedným z nás a aby sme spolu s ním mohli žiť vo večnosti. Dal nám milosť Ducha Svätého, aby sme žili život, ktorý mu robí radosť. Toto všetko sú vznešené pravdy, a predsa ich niekedy strácame zo zreteľa. Premýšľame, konáme a modlíme sa, akoby nás Boh predurčil na hnev, nie na spásu. Prečo k tomu vlastne dochádza? Preto, lebo zabúdame, aký je Boh v skutočnosti. Aj keď si to neuvedomujeme, niekedy si predstavujeme Boh ako prísneho sudcu, ktorý má na starosti odsúdenie ľudí. Vo svojom vnútri počujeme prísny hlas, ktorý hovorí: „Neustále robíš chyby – čo je to s tebou? Alebo: „Viem, že nie si dobrý človek; je to iba fasáda.“ A ak si nedáme pozor, tento hlas mylne považujeme za Boží hlas. Ale Boh s nami takto nehovorí!   Nečíha na každom kroku, aby nás pristihol, aby spočítal všetky naše chyby. On je milujúci Otec, ktorý sa k nám chce priblížiť ako každý dobrý rodič a mať s nami vzťah plný lásky a nie strachu. Neodsudzuje nás; fandí nám. Neubíja nás, ale nás povzbudzuje a dvíha.  A keď spravíme chybu, náš Nebeský Otec čaká, kedy k nemu prídeme, aby nás zahrnul svojim milosrdenstvom. Nechce nás trestať; vie, že následky hriechu – vzdialenie sa od neho, akékoľvek utrpenie či dôsledky hriechu – sú už dostatočným trestom. Nechce, aby sme sa cítili ešte horšie. Vie, že sa ho usilujem nasledovať a preto otvára náruč, aby nás prijal. Uzdravuje našu bolesť spôsobenú hriechom a do budúcnosti nám dáva milosť.  Zažívaš chvíle, keď zápasíš s týmto prísnym hlasom vo svojom vnútri a máš pocit, že takto ťa vidí Boh? Predstav si ale Otca takého aký v skutočnosti je: Boha, ktorý ťa objíma a hovorí: „ Ty si moje drahé dieťa. Milujem ťa a odpúšťam ti.“ Otče, keď vo mne zaznie ten vyčítavý hlas, pripomeň mi, že neprichádza od teba.  |